
MINISTRIA E FINANCAVE 




                                                                   UDHËZIM
			
Nr.___, Datë ________


PËR DISA SHTESA DHE NDRYSHIME NË UDHËZIMIN NR. 18, DATË 14.05.2018, “PËR FORMATIN E FORMULARIT TË DEKLARIMIT DHE PAGESËS SË TATIMIT MBI LOJËRAT E FATIT”

Në mbështetje të nenit 102, pika 4, të Kushtetutës së Republikës së Shqipërisë, si dhe të nenit 64, pika 4, të ligjit nr. 9920, datë 19.05.2008, “Për procedurat tatimore në Republikën e Shqipërisë”, të ndryshuar, ministri i Financave,

U D H Ë Z O N :

Në udhëzimin nr. 18, datë 14.05.2018, “Për formatin e formularit të deklarimit dhe pagesës së tatimit mbi lojërat e fatit” bëhen shtesat dhe ndryshimet si vijon:
1. Në rubrikën XVI “Kazino/Kazino me 5 yje/Resort Kazino”, në seksionin C.1, në formularin e deklarimit dhe pagesës së tatimit mbi lojërat e fatit bëhen shtesat dhe ndryshimet:
a) Në rubrikën [95/96], emërtimi i veprimtarisë së lojës së fatit ndryshon me përmbajtjen, si më poshtë: 
“Për tryezat me më shumë se një pozicion ruletë, 25% mbi të ardhurat bruto”.
b) Në rubrikën [97/98], emërtimi i veprimtarisë së lojës së fatit ndryshon me përmbajtjen, si më poshtë:
“Për tryezat e lojërave me letra dhe/ose me zare, 25% mbi të ardhurat bruto”.
c) Pas rubrikës [101/102], shtohet rubrika [102.1/102.2], me përmbajtjen si vijon: 
	[102.1/102.2]
	Turnetë e lojërave 25 % mbi të ardhurat bruto
	102.1
	102.2



2. Në udhëzuesin “Për mënyrën e plotësimit të formularit” bëhen shtesat dhe ndryshimet si vijon:
a) Në Kreun XVI “Kazino/Kazino me 5 yje/Resort kazino” seksionin C.1 bëhen shtesat dhe ndryshimet:
i. Rubrika [96], ndryshon me përmbajtjen si më poshtë:
“Norma e taksës në %, e përcaktuar me ligj, shumëzuar me vëllimin e qarkullimit të realizuar për periudhën për të cilën paguhet taksa për tryezat me më shumë së një pozicion, ruletë, rubrika [95] x 25% mbi të ardhurat bruto”. 
ii. Rubrika [98], ndryshon me përmbajtjen si më poshtë: 
“Norma e taksës në %, e përcaktuar me ligj, shumëzuar me vëllimin e qarkullimit të realizuar për periudhën për të cilën paguhet taksa për tryezat të lojrave me letër dhe/ose me zare, rubrika [97] x 25% mbi të ardhurat bruto”. 
iii. Pas rubrikës [102] shtohet:
· Rubrika [102.1], me përmbajtje si më poshtë:
“Të ardhurat bruto të realizuara për periudhën për të cilën paguhet taksa për turnetë e lojërave”;
· Rubrika [102.2], me përmbajtje si më poshtë: 
 “Norma e taksës në %, e përcaktuar me ligj, shumëzuar me të ardhurat bruto të realizuara për periudhën për të cilët paguhet taksa për turnetë e lojërave, [102.1] x 25% mbi të ardhurat bruto”. 
b) Në rubrikën [105], në Kreun XVII “Kazino Elektronike”, Seksioni C.1, në shumën e rubrikave tatimi për t’u paguar, pas rubrikës “104” shtohet rubrika “102.2”.

3. Për zbatimin e këtij udhëzimi ngarkohet Drejtoria e Përgjithshme e Tatimeve.
Ky udhëzim hyn në fuqi pas botimit në Fletoren Zyrtare. 


                                                                 MINISTRI 
                                                                Petrit Malaj 

